Les activitats d'esport de natura requereixen una certa preparació física, que en alguns casos pot ser elevada si es tracta de travesses llargues o amb desnivells acusats.
També s'ha de tenir molt en compte que ens trobem en un parc de muntanya on les condicions meteorològiques marquen les possibilitats de poder realitzar les activitats, ja que els hiverns són rigorosos, amb nevades i zones extenses de glaç, les primaveres i les tardors solen ser humides i durant els estius solen aparèixer tempestes.
Algunes de les activitats esportives que es poden fer són les següents:
Al Parc Natural del Cadí-Moixeró, s'hi poden trobar un gran nombre de camins senyalitzats de dificultat diversa, ja que s'ha de tenir en compte que ens trobem en una zona de muntanya on hi ha desnivells importants.
Aquests senders són promoguts per entitats excursionistes, consells comarcals o el mateix Parc Natural.
Alguns dels camins senyalitzats que es poden recórrer són:
● Senders de gran recorregut – GR
- GR 150: sender circular que dóna la volta al Parc i visita una gran varietat d'indrets i pobles.
GR 150-1: variant que segueix la carena.
- GR 107 o també anomenat camí dels Bons Homes (de Berga a Montsegur): travessa el Parc longitudinalment passant per Gósol, Bagà i Bellver de Cerdanya, tot seguint les traces que els càtars van deixar a la zona.
- GR 7 (d'Andorra a Fredes): travessa el Parc de nord a sud, de la Seu d'Urgell cap a Tuixén.
- GR 4 (de Puigcerdà a Montserrat): també travessa el Parc de nord a sud des d'Alp a Falgars, i la variant GR 4-2 passa per Bagà.
Variant PR-C 158-1: Sant Martí de Brocà - Guardiola de Berguedà.
- Camí de Picasso: camí que va seguir Pablo Picasso la primavera de 1906 per arribar a Gósol i va continuar el mateix estiu per marxar cap a París.
- Cavalls del Vent: travessa circular que uneix vuit refugis del Parc.
- Ruta de l'Ermità: travessa circular que es pot fer a peu, en bicicleta tot terreny o a cavall i que recorre els camins de muntanya que unien els antics comtats medievals del Berguedà, la Cerdanya i el Ripollès.
Senders planificats en forma de xarxa, que a través de camins històrics uneixen pobles i llocs d'interès.
Alguns dels camins senyalitzats del Parc Natural del Cadí-Moixeró també es poden recórrer a cavall.
Entre aquests camins destaquem:
- Camí dels Bons Homes: travessa el Parc longitudinalment passant per Gósol, Bagà i Bellver de Cerdanya, tot seguint les traces que els càtars van deixar a la zona.
- Ruta de l'Ermità: travessa circular que es pot fer a peu, en bicicleta tot terreny i a cavall i que recorre els camins de muntanya que unien els antics comtats medievals del Berguedà, la Cerdanya i el Ripollès.
També es poden trobar hípiques que fan sortides organitzades:
Les rutes en bicicleta pel Parc Natural del Cadí-Moixeró se solen caracteritzar pels seus desnivells acusats.
Destaquem les rutes organitzades que es poden fer en bicicleta de muntanya:
- Ruta de l'Ermità: travessa circular que es pot fer a peu, en bicicleta de muntanya i a cavall i que recorre els camins de muntanya que unien els antics comtats medievals del Berguedà, la Cerdanya i el Ripollès.
- Volta al Cadí-Moixeró: ruta en bicicleta de muntanya que dóna la volta al Parc per camins i pistes amb un recorregut total de 222 km.
També hi ha una ruta de cicloturisme que dóna la volta al Parc per carreteres asfaltades, la majoria amb poc trànsit, i que es realitza de manera organitzada una vegada a l'any.
Aquesta activitat esportiva és una de les més tradicionals dins l'espai protegit, sobretot a la zona del Pedraforca i a la cara nord del Cadí, on a l'hivern es formen diverses canals de neu i gel.
En general, a la majoria de rius del parc, sobretot en alta muntanya, la pesca no hi és permesa, ja que són zones de refugi de pesca.
Aigües avall ja hi ha zones de pesca controlada i zones lliures de pesca on la pesca és permesa segons la normativa vigent de pesca continental.
L'oferta d'esquí de fons i d'esquí alpí es troba als mateixos límits del Parc i són diverses les estacions on es poden fer aquest tipus d'activitats al voltant de l'espai protegit.
A l'estiu, moltes d'aquestes estacions ofereixen altres activitats com ara la bicicleta de muntanya i el senderisme.